प्रदेश के 40 हजार व्यापारियों की जीएसटी में रुचि नहीं, कभी अपनी साइट खोलकर ही नहीं देखी 83 फीसदी वैट डीलर के रजिस्ट्रेशन के साथ बीकानेर दूसरे नंबर पर
जयपुर, जोधपुर से आगे बीकानेर, 39 हजार में से 32748 डीलरों ने जीएसटी एनरोलमेंट कराया
गुड्सएण्ड सर्विस टैक्स (जीएसटी )लागू करने की दिशा में कदम बढ़ाए जा रहे हैं। पांच मार्च तक दिल्ली में वस्तुओं पर कर स्लैब को लेकर अंतिम निर्णय होने वाला है। जुलाई में सरकार इसे पूरी तरह से लागू करेगी। राजस्थान में वैट डीलरों के जीएसटी नंबर देने की प्रक्रिया चल रही है।
हालांकि मोटे तौर पर व्यापारियों को रजिस्ट्रेशन के लिए 10 जनवरी तक का समय दिया गया था। अब तक प्रदेश में 4 लाख 90 हजार 167 वैद्य वैट डीलरों में से 3 लाख 91 हजार 615 ने जीएसटी रजिस्ट्रेशन करा लिया है। यानी, करीब 80 प्रतिशत व्यापारियों ने जीएसटी नंबर ले लिया। भास्कर की पड़ताल में पता चला कि जो 99 हजार वैट डीलर रजिस्ट्रेशन नहीं करा रहे हैं, इनमें 40 हजार 607 ऐसे है जिन्होंने कभी भी अपनी साइट नहीं खोली। अपनी आईडी पर पासवर्ड डालने की जहमत नहीं की। सीधे तौर पर ये डीलर जीएसटी में दिलचस्पी नहीं ले रहे। जबकि 47 हजार 839 ऐसे वैट डीलर हैं, जो मिसमैच के कारण रजिस्ट्रेशन कराने से वंचित है। इनके आईडी, पासवर्ड में चूक हो गई। जीएसटीएन में बीकानेर के व्यापारियों ने रजिस्ट्रेशन कराने में गहरी दिलचस्पी दिखाई। इस मामले में हम उदयपुर के बाद दूसरे नंबर पर है। उदयपुर में 28,337 बीकानेर में 32,748 वैट डीलरों का रजिस्ट्रेशन हो चुका है। जो कि जयपुर जोधपुर जोन से अधिक है।
जीएसटी के 3 बड़े फायदे
1.कैश केडिंग इफैक्ट से मुक्ति मिलेगी : एक्सपर्टके मुताबिक जीएसटी से कैश केडिंग इफैक्ट से मुक्ति मिलेगी। यानी, एक राज्य से दूसरे राज्य में जाने पर कर नहीं लगेगा।
2.अलग-अलग की बजाय एक ही कर: एकबाजार, एक कर और एक जीएसटी नंबर होने से अलग-अलग करों से छुटकारा मिलेगा।
3.ऑनलाइन होंगे सारे काम : उदयपुरमें वित्त मंत्री जेटली ने कहा था कि जीएसटी में सारे काम ऑन लाइन होंगे।
10 जनवरी तक रजिस्ट्रेशन का समय था, अब भी व्यापारी चाहे तो करा सकते है एनरोलमेंट : जीएसटीरजिस्ट्रेशन के लिए केंद्र ने यूं तो 10 जनवरी तक व्यापारियों को ऑन लाइन रजिस्ट्रेशन कराने का समय दिया था। वाणिज्य कर विभाग ने हेल्प डेस्क के माध्यम से माइग्रेशन प्रक्रिया पूरी कराई। व्यापारी अब भी चाहे तो ऑन लाइन अपनी आईडी खोलकर रजिस्ट्रेशन करा सकते हैं।
मार्चमें बिल पेश होगा, जुलाई में लागू होगा : जीएसटीके लिए उदयपुर में हाल ही में केंद्रीय वित्त मंत्री अरुण जेटली ने बैठक ली थी। इसमें वस्तुओं पर कर स्लैब को लेकर अंतिम निर्णय नहीं होने से जीएसटी का मसौदा फाइनल नहीं हो सका। अब दिल्ली में 5 मार्च तक स्लैब तय होंगे। इसके बाद बिल पेश होगा और जुलाई में पूरी तरह से प्रारंभ होगा।
जिला कुल वैद्य वैट डीलर रजिस्ट्रेशन प्रतिशत
उदयपुर33707 28337 84.02
बीकानेर 39330 32748 83.24
गंगानगर 31756 26262 82.70
जोधपुर 54695 45042 82.35
जयपुर-1 51333 40340 78.51
जिलाकुल वैद्य वैट डीलर रजिस्ट्रेशन प्रतिशत
जयपुर-238608 29680 76.88
जयपुर-3 46280 34688 74.80
अजमेर 46366 37220 80.27
कोटा 35674 28556 80.05
भरतपुर 22915 17718 77.32
^जीएसटी रजिस्ट्रेशन में बीकानेर जोन 83 फीसदी के साथ प्रदेश में दूसरे नंबर पर है। यूं तो 10 जनवरी तक की डेड लाइन थी, लेकिन व्यापारी अब भी एनरोलमेंट करा सकते हैं। -हेमंतजैन, उपायुक्त, वाणिज्य कर विभाग, बीकानेर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva bho_Deva bho_Deva mai_Deva mai_Deva mai_Deva mai_Deva mai_Deva bho_Deva kas_Deva mai_Deva hin_Deva